als_Latn dik_Latn sag_Latn
Ministria e Zhvillimit Ekonomik, (MZhE) e udhëhequr nga anëtari i Partisë Demokratike të Kosovës (PDK), Blerand Stavileci, duket se nuk i ka mjaftuar stafi prej 18 personave në kabinetin e tij.
Për këtë ai kishte punësuar edhe katër persona tjerë. Ani pse Ministria e Zhvillimit Ekonomik kishte të planifikuar të punësonte vetëm 18 anëtarë në kabinetin e ministrit.
Numri i këshilltarëve që angazhon çdo ministër dhe zëvendësministër, është i rregulluar me “Rregulloren nr.02/2011” nga Qeveria e Kosovës.
Zyra Kombëtare e Auditimit (ZKA), në të gjeturat e saj ka identifikuar se kabineti i ministrit Stavileci kishte punësuar gjithsejt 22 anëtarë në kabinet gjatë vitit 2016, raporton Insajderi.
Sipas Auditorit të Përgjithshëm, MZhE, pesë punëtorët që i kishte punësuar në kundështim me rregullorën, i paguante në mënyrë të paligjshme. Këta pesë anëtarë të kabinetit të ministrit Blerand Stavilevci paguheshin nga buxheti për mallra dhe shërbime.
“Me ligjin e buxhetit 2016, Kabineti i Ministrit kishte të planifikuar 18 punëtorë. Në vitin aktual në kabinetin e ministrit ishin të punësuar 22 persona ku 17 prej tyre paguheshin nga lista e pagave ndërsa pesë (5) zyrtarë me kontrata të rregullta paguheshin nga kategoria mallra dhe shërbime”, thuhet në të gjeturën e Auditorit Gjeneral.
Me këtë, ministri Stavileci theu rregulloren e thesarit, në të cilën theksohet se të gjithë anëtarët e kabinetit duhet të paguhen nga lista e pagave.
“MZHE kishte tejkaluar numrin e stafit të lejuar për kabinetin e ministrit për katër (4) pozita. Pagesa e zyrtarëve që kanë marrëdhënie të rregullt pune nga kategoria mallra dhe shërbime është në kundërshtim me nenin 11 të ligjit të buxhetit 05/L-071 dhe nenin 33 të rregullës së thesarit 01/2013, ku theksohet se të gjithë të punësuarit duhet të paguhen nga lista e pagave”, thuhet ndër tjerash në raportin e Auditorit.
Auditori i Përgjithshëm ka paraparë se tejkalimi i të punësuarve ndikon që buxheti nga kjo kategori të shpenzohet për qëllime tjera të paplanifikuara.
Ajo i ka rekomanduar ministrit Stavileci që ta respektojë ligjin dhe se të gjithë zyrtarët duhet t’i paguajë nga lista e pagave.
“Ministri duhet të sigurojë se respektohet korniza ligjore në lidhje me numrin e stafit të lejuar me buxhet dhe të gjithë zyrtarët që kanë kontrata të rregullta duhet të paguhen nga lista e pagave”, thuhet në rekomandimin e Auditorit të Përgjithshëm.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn